CELEX: C2004/168/17
Language: sk
Date: 2004-06-26 00:00:00
Title: Vec T-147/04: Žaloba podaná dňa 23. apríla 2004 Brian M. Ross proti Komisii Európskych spoločenstiev

26.6.2004   
            
            
               SK
            
            
               Úradný vestník Európskej únie
            
            
               C 168/9
            
         Žaloba podaná dňa 23. apríla 2004 Brian M. Ross proti Komisii Európskych spoločenstiev
   (Vec T-147/04)
   (2004/C 168/17)
   Jazyk konania: francúzsky
   Brian M. Ross, bytom Morpeth (Veľká Británia), zastúpený Eric Boigelot, advokát, podal 23. apríla 2004 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobca navrhuje, aby Súd prvého stupňa:
   
               —
            
            
               Zrušil rozhodnutie z 31. marca 2003 obsahujúce konečnú verziu správy o služobnom postupe žalobcu vzťahujúcu sa na obdobie 2001/2002;
            
         
               —
            
            
               zrušil uvedenú správu;
            
         
               —
            
            
               zrušil implicitné rozhodnutie, ktorým sa zamietla žalobcová sťažnosť podaná 24. septembra 2002 (R/526/03) a ktorou žiadal zrušenie napadnutého rozhodnutia;
            
         
               —
            
            
               zaviazal žalovaného na náhradu nemajetkovej ujmy, ktorá vznikla žalobcovi a ktorej výška bola určená ex aequo et bono na 10 000 Euro s výhradou jej zvýšenia alebo zníženia v priebehu konania;
            
         
               —
            
            
               zaviazal Komisiu Európskych spoločenstiev nahradiť trovy konania.
            
         Žalobné dôvody a hlavné argumenty
   Na podporu svojej žaloby žalobca uvádza porušenie článku 25 odsek 2 a článkov 26 a 43 Štatútu ako aj Všeobecných ústanovení o výkone uplatňujúce článok 43 Štatútu, tak ako boli prijaté Komisiou 26. apríla 2002. Žalobca tiež poukazuje na zneužitie právomoci, porušenie všeobecných princípov práva, ako dodržiavanie práva na obhajobu, princíp správneho riadenia, princíp rovnosti zaobchádzania ako aj zjavný omyl v posúdení veci.